Marco og Alessandro var gode værter. De var servicemindede og meget nemme at komme i kontakt med. De svarede hurtigt på de spørgsmål, vi havde.
Lejligheden er godt indrettet. Der er, hvad man har brug for også på et længere ophold.
Trappen til lejlighedens første sal er lidt stejl, men det var ikke noget problem for os.
Alt var rent og pænt. Vi blev jævnligt forkælet med en fyldt frugtskål, vin, kager fra den lokale konditor og andre lækkerier.
Lejligheden ligger i det gamle Napoli, der er fyldt med charmerende gamle bygninger. Der er rig mulighed for at opleve autentisk, neapolitansk folkeliv. Man føler sig til tider hensat til en Fellinifilm. Der er masser af fødevarebutikker og gode, billige restauranter lige om hjørnet.
Offentlig transport i Napoli fungerer godt. Stationen ligger ca et kvarters gang fra lejligheden.
Marco og Alessandro var meget hjælpsomme, da vi skulle bruge en taxi meget tidligt om morgenen.